पटवारी व रोजगार सहायक की दो-दो वेतनवृद्धि रोकीं
लापरवाही बरतने पर कलेक्टर ने की कार्रवाई
भास्कर संवाददाता | भिंड
ग्राम सिमराव में जरूरतमंद परिवारों को शासन की सुविधाएं मुहैया नहीं कराने के लिए पटवारी एवं रोजगार सहायक की दो-दो वेतन वृद्धि रोकने का आदेश कलेक्टर टी ने दिए हैं। वे पुलिस अधीक्षक अनिल सिंह के साथ गांव का जायजा लेने गए थे।
कलेक्टर पुलिस अधीक्षक ने सिमराव में जाकर शासन की योजनाओं की जमीनी स्थिति जानने का प्रयास किया। इसी प्रयास में वे दिलीप नट और उनके परिवार से रूबरू हुए। कलेक्टर ने दिलीप नट की मांग पर उन्हें बीपीएल का राशनकार्ड, इंदिरा आवास की सुविधा और दिव्यांग बच्चे का प्रमाण पत्र बनाने के लिए आश्वस्त किया। नट परिवार ने यह शिकायत की थी उन्हें पटवारी या रोजगार सहायक द्वारा शासन की योजनाओं का लाभ ही नहीं दिया जाता । इस पर कलेक्टर ने क्षेत्र के पटवारी एवं ग्राम पंचायत के सचिव को गरीब परिवार को शासन की सुविधाऐं नहीं देने पर से उनकी दो-दो वेतनवृद्वियां रोकने के निर्देश विभागीय अधिकारियों को दिया। यह तो एक दिलीप नट ने शिकायत की तो उससे मामला सामने आ गया। जमीनी हकीकत है कि गांवों में लोगों की सुनवाई करने या कल्याणकारी योजनाओं में लाभ दिलाने के लिए न तो पटवारी वहां मिलते हैं और न ही रोजगार सहायक।
hin_Deva hin_Deva bho_Deva hin_Deva hin_Deva